CELEX: 62013CN0357
Language: et
Date: 2013-06-27 00:00:00
Title: Kohtuasi C-357/13: Eelotsusetaotlus, mille on esitanud Wojewódzki Sąd Administracyjny w Krakowie (Poola) 27. juunil 2013 — Drukarnia Multipress Sp. z. o.o. in Krakau versus Minister Finansów

21.9.2013   
            
            
               ET
            
            
               Euroopa Liidu Teataja
            
            
               C 274/5
            
         Eelotsusetaotlus, mille on esitanud Wojewódzki Sąd Administracyjny w Krakowie (Poola) 27. juunil 2013 — Drukarnia Multipress Sp. z. o.o. in Krakau versus Minister Finansów
   (Kohtuasi C-357/13)
   2013/C 274/09
   Kohtumenetluse keel: poola
   
      Eelotsusetaotluse esitanud kohus
   
   Wojewódzki Sąd Administracyjny w Krakowie
   
      Põhikohtuasja pooled
   
   
      Kaebaja: Drukarnia Multipress Sp. z. o.o. in Krakau
   
      Vastustaja: Minister Finansów
   
      Eelotsuse küsimused
   
   
               1.
            
            
               Kas nõukogu 12. veebruari 2008. aasta direktiivi 2008/7/EÜ kapitali suurendamise kaudse maksustamise kohta (1) artikli 2 lõike 1 punkte b ja c tuleb tõlgendada nii, et aktsiakapitaliga usaldusühing on käsitatav kapitaliühinguna viidatud sätete tähenduses, kui kõnealuse äriühingu õiguslikust olemusest nähtub, et direktiivi artikli 2 lõike 1 punktides b ja c sisalduvaid nõudeid saab täita vaid üks osa äriühingu kapitalist ja osanikest?
            
         
               2.
            
            
               Juhul kui esimesele küsimusele vastatakse eitavalt — kas nõukogu 12. veebruari 2008. aasta direktiivi 2008/7/EÜ kapitali suurendamise kaudse maksustamise kohta artiklit 9 tuleb tõlgendada nii, et kuna see annab liikmesriigile õiguse jätta direktiivi artikli 2 lõikes 2 osutatud üksused kapitaliühingutena käsitamata, siis on liikmesriigil nende üksuste maksustamisel kapitalimaksuga täielik otsustusvabadus?
            
         
      (1)  ELT L 46, lk 11.